6.9.2022
ET
Euroopa Liidu Teataja
C 342/19 Teisipäev, 15. veebruar 2022
2021. aasta Euroopa Liidu olukorda käsitlevas kavatsusavalduses; kutsub nõukogu üles selliseid ettepanekuid kiiresti vastu võtma, et see jõustuks alates 2023. aastast; kutsub liikmesriike üles kaaluma sarnaste rahvusvaheliste kokkulepete pooldamist ka muud tüüpi sobivate maksude osas;
Soovitused ja reformimist vajavad valdkonnad
17. juhib tähelepanu sellele, et ühtse turu toimimiseks väga olulistes valdkondades, näiteks maksustamine ja kapitaliturgude liit, on vajalik suurem ühtlustamine kas liikmesriikide parema koordineerimise või ELi meetmete kaudu;
18. rõhutab, et liikmesriigid kasutavad maksuresidendi staatuse määramiseks endiselt erinevaid kriteeriume, mis tekitab topeltmaksustamise või topeltmaksuvabastuse ohu; tuletab sellega seoses meelde komisjoni 2020. aasta juuli tegevuskavas visandatud algatusi, mille eesmärk on esitada 2022. või 2023. aastaks seadusandlik ettepanek, et selgitada, kus ELis piiriüleselt tegutsevaid maksumaksjaid tuleb maksustamise eesmärgil pidada residentideks; ootab seda ettepanekut, mille eesmärk peaks olema tagada ühtsel turul maksuresidentsuse järjekindlam kindlaksmääramine;
19. märgib, et digitaliseerimine ja suur immateriaalsetest varadest sõltuvus, mis on väljakutseks praegusele maksusüsteemile, nõuavad poliitika kõrgetasemelist kooskõlastamist ja ühtlustamist, et luua võrdsed võimalused ja tagada, et digiettevõtted panustavad õiglaselt ühiskonda, kus on nende äritegevus; märgib asjaolu, et mõned liikmesriigid on vaatamata ELi ja OECD tasandil käimasolevatele läbirääkimistele jätkanud riiklike digimaksude kehtestamist; märgib, et sellel on olnud positiivne mõju rahvusvahelisele arutelule; rõhutab, et pärast tõhusa rahvusvahelise lahenduse rakendamist tuleks need riiklikud meetmed järk-järgult kaotada;
20. tuletab meelde, et EL nõustus rakendama uut digimaksul põhinevat omavahendit, et rahastada taasterahastut „NextGenerationEU“, ja kutsub komisjoni üles esitama alternatiivseid ettepanekuid, mis on kooskõlas rahvusvaheliste kohustustega;
21. taunib asjaolu, et erinevused kinnipeetava maksu ja kinnipeetava maksu tagastamise menetlustes on jätkuvalt oluliseks takistuseks kapitaliturgude liidu edasisele integratsioonile; tunneb heameelt komisjoni teadaande üle teha ettepanek seadusandliku algatuse kohta, et kehtestada ühine, standarditud ja kogu ELi hõlmav tulu tekkimise kohas kinnipeetava maksu vähendamise süsteem;
22. peab kahetsusväärseks, et äriühingute maksustamisel soodustatakse laenuvahendite kasutamist, mis pakub suuri maksusoodustusi intressimaksetelt, samas kui omakapitali kaudu rahastamisel tekkivatelt kuludelt sarnaseid maksu­ soodustusi ei võimaldata; rõhutab, et omakapitali kaudu rahastamisele tuginevad ettevõtted, eriti noored ja väikesed ettevõtted, kellel on halb juurdepääs laenudele, on struktuuriliselt ebasoodsas olukorras; märgib, et laenuvahendite kasutamise soodustamine võib motiveerida ettevõtteid võtma liiga palju võlgu;
23. märgib, et laenuvahendite kasutamise soodustamine on liikmesriigiti väga erinev; märgib, et mõned liikmesriigid on selle probleemi lahendamiseks hakanud andma äriühingutele omakapitali toetusi; tuletab meelde, et mõnda neist äriühingute omakapitali toetustest on ära kasutatud maksusüsteemide vaheliste lünkadena, mis võimaldavad hargmaistel ettevõtetel riiklikud intressid kunstlikult maha arvata; rõhutab, et ühtsel turul moonutuste vältimiseks oleks eelistatav ühine Euroopa lähenemisviis;
24. tuletab meelde, et sellist kallutatust saab vähendada, kui lubada omakapitali kaudu rahastamisega seotud kulusid uuesti maha arvata või vähendada intresside mahaarvamise võimalusi; tuletab meelde, et parlament tegi ettepaneku piirata ülejäävate laenukasutuse kulude mahaarvamist kuni 20 %-ni maksumaksja intressi-, maksu- ja amortisatsioonieelsest kasumist, samas kui nõukogu võttis vastu kõrgema künnise, mis ulatub kuni 30 %-ni (10); tuletab meelde, et OECD andmetel võib 30 % suhe olla liiga kõrge, et tõhusalt ära hoida maksubaasi kahanemist ja kasumi ümberpaigutamist (11);
(10) (11)
Euroopa Parlamendi 8. juuni 2016. aasta seisukoht ettepaneku kohta võtta vastu nõukogu direktiiv, millega nähakse ette otseselt siseturu toimimist mõjutava maksustamise vältimise vastased eeskirjad (ELT C 86, 6.3.2018, lk 176). OECD.
„Avaliku arutelu kavand – maksubaasi kahanemise ja kasumi ümberpaigutamise 4. meede: intressi mahaarvamised ja muud rahalised maksed“, 2014.